6. december 2019 Nr. 1325

**Pappiaranik nalilinnik nioqquteqarneq il.il. pillugit inatsisip, ani-ngaasalersuinermik ingerlataqarneq pillugu inatsisip, aningaasanik atugassaqarnermut isumaqatigiissutit pillugit inatsisip, aningaasa-qarnermut siunnersortit pillugit inatsisip, qularnaveeqqusiussaqarluni taarsigassarsinermik ingerlatsisut pillugit inatsisip, realkreditlånit aamma realkreditobligationit il.il. pillugit inatsisip inatsisillu allat, allannguutaat pillugit inatsimmi § 14-ip ilaata Kalaallit Nunaanni atuutilersinneqarnissaat pillugu peqqussut (Aningaaserivimmi kontomik tunngaviusumik peqarsinnaatitaaneq, paasiuminartuunissaanik peqqussummi allannguutit piviusunngortinnerat, ukiumoor-tumik nalunaarusiat nassiunneqartarnerannut maleruagassat nutarternerat, sillimmasiisarfiit suliffeqarfimmik allamik ingerlatsisinnaa-nerisa annertusinerat, aningaasanik attartortitsisarfinnit obligationinut il.il. aningaasaliissuteqaqqinnissamut aarlerinaatit pillugit maleruagassat erseqqissaatiginerat kiisalu inissianut attartukkat il.il. pillugit peqqussutip piviusunngortinnera)**

UAGUT MARGRETHE AAPPAAT, Guutip saammaassineratigut Danmarkip Dronningia, uppernarsarparput:

Pappiaranik nalilinnik nioqquteqarneq il.il. pillugit inatsisip, ani-ngaasalersuinermik ingerlataqarneq pillugu inatsisip, aningaasanik atugassaqarnermut isumaqatigiissutit pillugit inatsisip, aningaasaqarnermut siunnersortit pillugit inatsisip, qularnaveeqqusiussaqarluni taarsigassarsinermik ingerlatsisut pillugit inatsisip, realkreditlånit aamma realkreditobligationit il.il. pillugit inatsisip inatsisillu allat assigiinngitsut allanngortinneqarnissaat pillugu inatsit nr. 532, 29. april 2015-imeersumi § 17, imm. 2[[1]](#footnote-1),naapertorlugu (Aningaaserivimmi kontomik tunngaviusumik peqarsinnaatitaaneq, paasiuminartuunissanik peqqussummi allannguutit piviusunngortinnerat, ukiumoortumik nalunaarusiat nassiunneqartarnerannut maleruagassat nutarternerat, sil-limmasiisarfiit suliffeqarfimmik allamik ingerlatsisinnaanerisa annertusinerat, aningaasanik attartortitsisarfinnit obligationinut il.il. aningaasaliissuteqaqqinnissamut aarlerinaatit pillugit maleruagassat erseqqissaatiginerat kiisalu inissianut attartukkat il.il. pillugit peqqussutip piviusunngortinnera) aalajangersarneqarpoq:

**§ 1**

Aningaasaliisartunut aningaasalersuisartunullu qularnaveeqqusiisarnermik aningaasaateqarfik pillugu inatsim-mi, kunngip peqqussutaa nr. 137. 9. marts 2005-imeersukkut Kalaallit Nunaannut atuutsinneqalersumi, peq-qussut nr. 1048, 1. september 2010-meersukkut, peqqussut nr. 1047, 1. september 2010-meersukkut, inatsit nr. 1556, 21. december 2010-meersukkut, peqqussut nr. 3030. 27. marts 2013-imeersukkut, peqqussut nr. 685, 28. juni 2012-meersukkut, peqqussut nr. 1328, 10. december 2019-imeersukkut, peqqussut nr. 1329, 10. december 2019-imeersukkut aamma peqqussut 1326, 6. december 2019-imeersukkut, imatut allannguisoqassaaq:

**1.** *§ 3, imm. 1, nr. 4,* imatut oqaasertalerneqassaaq:

»4) Aningaasanik attartortitsisarfiit, piginneqatigiiffiit aningaasaliissuteqartartut, piginneqatigiiffiit ani-ngaasaliissuteqartartut immikkoortoqarfii kiisalu allatut aningaasaliissuteqarnermut aningaasaateqarfinnik ingerlatsisut, nunami Kalaallit Nunaata avataaniittumi imaluunniit nunami EU-p avataaniittumi angerlarsi-maffeqartut, nunat EU-p aningaasaqarnikkut isumaqatigiissuteqarfigisai aamma aningaasaqarnermik suliaqarneq pillugu inatsimmi, kunngip peqqussutaatigut Kalaallit Nunaannut atuutsinneqalersumi Kalaallit Nunaannut § 20, imm. 1 malillugu isumaqatigiissuteqarsimasut pinnagit, nunami immikkoortoqarfiup a-ngerlarsimaffigisaani aningaasaliisut aningaasalersuisullu matussusigaanerat aningaasaliisunut aningaasalersuisunullu inatsit manna malillugu matussusiineq assiginngippagu.«

**§ 2**

Peqqussut 1. januar 2020-mi atuutilissaaq.

*Christiansborg Slot-imi tunniunneqarpoq, ulloq 6. december 2019*

Kunngisut Atsiorlutalu Naqissusiivugut

DRONNINGIP AQQANI:

MARY

Danmarkimi Kunngissap Nulia

Rigsforstanderi

/Simon Kollerup

1. Aalajangersagaq imatut oqaasertaqarpoq: *»Imm. 1.* Inatsit Savalimmiunut aamma Kalaallit Nunaannut atuutinngilaq, taamaattoq tak. imm. 2 aamma 3. *Imm. 2*. §§ 1, 2, 4, 5, 7, 8, 12, 14 aamma 15 kunngip peqqussutaatigut Savalimmiunut aamma Kalaallit Nunaannut atuuttussanngortinneqarsinnaapput, Savalimmiuni aamma Kalaallit Nunaanni pissutsit pisariaqartitaannik allannguutitalerlugit. *Imm. 3.* (ilaassanngilaq).« [↑](#footnote-ref-1)